STADI 6
?From Wanem Yumi Joen Wanples?
Ol Witnes blong Jehova oli go long ol miting blong olgeta evri wik, nating sipos oli mas wokbaot long bus no i gat bigfala ren. Samfala we oli wok fuldei oli taed, mo oli kasem ol defdefren trabol long laef blong olgeta. Be oli traehad yet blong joen wanples wetem ol Kristin brata mo sista. ?From wanem?
Yumi harem gud blong joen wanples. Taem Pol i talem se, ‘yumi mas stap tingbaot yumi,’ hem i stap soemaot se yumi mas save gud yumi. (Hibrus 10:24) Taswe hem i pulum yumi blong yumi givgivhan long yumi. Taem yumi save gud ol famle long Haos Kingdom blong yumi, yumi faenemaot se sam long olgeta oli winim ol trabol we oli klosap sem mak long trabol blong yumi. Taswe, oli save givhan long yumi.
Yumi faenem ol gudfala fren. Olgeta we oli joen wanples long miting oli fren gud. Mo samtaem oli joen wanples blong spel mo pleplei. ?From wanem i gud oli mekem olsem? Taem oli luk ol gudfala fasin blong olgeta, oli lavlavem olgeta moa. Nao sipos wan long olgeta i kasem trabol, oli glad blong givhan long hem, from we hem i gudfala fren blong olgeta. (Ol Proveb 17:17) Taem yumi fren gud wetem evriwan long kongregesen, yumi soemaot se yumi wantem givhan long olgeta evriwan. —1 Korin 12:25, 26.
I gud yu jusum ol fren we oli stap mekem samting we God i wantem. Yu save faenem ol fren ya long kongregesen blong ol Witnes blong Jehova. Plis yu kam joen wetem mifala, yu no letem wan samting i blokem yu.
?From wanem yumi joen wanples long ol miting?
?Yu yu wantem save ol Witnes blong Jehova? ?Wetaem bambae yu kam long miting?
tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn